Воаккха саг моллагIа вале а, моллагIча къаман из вале а, зIамагIчо лархIа веза. Воккхача сага сий де деза, цунна фу эш, фу деза хьажа веза, из кхоачашде деза. Водаш, воагIаш хьайна къоано нийсвелча, Iуйре дика ювца, сайре дика ювца хьайгара малагIа гIо-новкъостал деза аьле хатта, цунна дезар-эшар кхоачашде хьажа, вига везача дIавига, кхыча юртара вале хье волча чу виге даа, мала дале кхаба, ламаз дайта, салаIийта, тIаккха цIа а виге хьавола.